Ajánlattételi felhívás
Kunszentmárton Város Önkormányzata az önkormányzat és intézményei által megvalósítandó beszerzések ajánlatkérési, elbírálási és megvalósítási szabályairól szóló 5/2011. (II.25.) önkormányzati rendelete szerint a nem közművel összegyűjtött háztartási szennyvízbegyűjtés közszolgáltatójának kiválasztása iránt 
A pályázati eljárás módja nyílt eljárás.

A beszerzés tárgya: nem közművel összegyűjtött háztartási szennyvízbegyűjtés közszolgáltatójának kiválasztása 
 A beszerzés mennyisége, pontos meghatározása, 
· Kunszentmárton város közigazgatási területén keletkezett nem közművel összegyűjtött háztartási szennyvíz (települési folyékony hulladék) folyamatos és teljes körű begyűjtését és az ajánlatkérő tulajdonában álló, a BÁCSVÍZ Zrt, által üzemeltetett kunszentmártoni szennyvíztisztító telepre (kunszentmártoni 023 hrsz) történő elszállítása a hatósági és környezetvédelmi előírások megtartásával, kizárólagos jog biztosításával.
· A közszolgáltatási szerződés időtartama 2025. május 1. napjával kezdődő hatállyal számított 5 év.
· Átlagosan begyűjtött szennyvíz mennyiség 520 - 600 m3 (lakossági kb. 160 m3 /év, közületi kb. 360 m3 / év)

· A települési folyékony hulladékok gyűjtése és szállítása kizárólag erre a célra készített különleges rendeltetésű, zártrendszerű, gépi üzemeltetésű csepegés és szóródás mentes, bűz és szaghatást kizáró eszközzel történhet.
· A közszolgáltatás ellátása során alvállalkozót vehet igénybe, akinek a tevékenységéért a közszolgáltató teljes felelősséggel tartozik.

· a közszolgáltatás díját a szolgáltatást igénybevevő lakosságtól és közületektől egyaránt a teljesítést követően, készpénzszámla alapján szedi be.
· Amennyiben a szolgáltatást igénybe vevő a bejelentés után az egyeztetésnek megfelelő időpontban nem elérhető a megbeszélt helyen, az első kiszállás után a Közszolgáltató értesítőt hagy a helyszínen. Ugyan azon a napon történő második sikertelen kiszállás után a Közszolgáltató díjat számít fel. Ünnep- és munkaszüneti napokon csak abban az esetben végezhető közszolgáltatás, ha a felgyülemlett szennyvíz mennyiség balesetveszélyt, közegészségügyi veszélyt, anyagi kárt okozhat.

· Kunszentmárton Város Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatásról szóló 16/2020.(IV.28.) önkormányzati rendelete alapján a kiírás időpontjában hatályos díjak az alábbiak:

Lakosságtól származó szennyvíz esetén nettó díj:

a) alapdíj: 1350 Ft/m3
b) szennyvíz fogadási díja: 532 Ft/m3
c) vízterhelési díj: 9 Ft/m3
Nem lakosságtól származó szennyvíz esetén nettó díj:

a) alapdíj: 1350 Ft/m3
b) szennyvíz fogadási díja: 591 Ft/m3
c) vízterhelési díj: 10 Ft/m3
Hiánypótlás: Az ajánlatkérő hiánypótlásra egy alkalommal ad lehetőséget, azonban az ajánlati árat nem érintheti. 

Az ajánlatok benyújtásának helye és határideje:


Személyesen:

Kunszentmártoni Közös Önkormányzati Hivatal

5440 Kunszentmárton, Köztársaság tér 1. Titkárság
Postai úton: Kunszentmártoni Közös Önkormányzati Hivatal

5440 Kunszentmárton, Köztársaság tér 1.

Határideje: 2025. április 14.     15.00 óra
Az ajánlatot tartalmazó borítékra írják rá, hogy „nem közművel összegyűjtött háztartási szennyvízbegyűjtés” és „határidő előtt felbontani tilos”!

Az ajánlatok formai követelményei: Az ajánlatokat 2 példányban /1 eredeti, 1 másolati példányban/, zárt borítékban, cégszerűen aláírva kell benyújtani. Az ajánlatban legyen feltüntetve elektronikus elérhetőség.

Az ajánlatok felbontásának helye és ideje:

Kunszentmártoni Közös Önkormányzati Hivatal

5440 Kunszentmárton, Köztársaság tér 1. 
ideje: 2025. április 14.     15.00 óra
Az eredményhirdetés tervezett időpontja:

2025. április 28., a Képviselő-testületi döntést követően
Az ajánlatok bírálati szempontjai:


Legalacsonyabb összegű (közszolgáltatási díj) ellenszolgáltatás. 
a lakosságtól származó szennyvíz esetén beszedett nettó díj összege (Ft/m3)
(alapdíj:     Ft/m3 + szennyvíz fogadási díja:     Ft/m3 + vízterhelési díj:    Ft/m3)
A közszolgáltatási díj megállapítása a díj kiszámítására vonatkozó előírások alapján általános forgalmi adó nélkül számított köbméterenkénti alapdíj és a szennyvíz fogadási díjának és a vízterhelési díj meghatározásával történik. 
Ajánlattevőnek nyilatkoznia kell, hogy a részére bejelentett lakossági és közüzemi igényeket, a bejelentéstől számított mennyi időn belül (maximum 7 nap) logisztikai szempontoknak megfelelő sorrendben szolgáltatást igénybevevőjével egyeztetetten tuja a szolgáltatást elvégezni. 
Ajánlattevőnek nyilatkoznia kell, hogy ugyanazon a napon történő második sikertelen kiszállás után a közszolgáltató mennyi díjat kíván felszámolni az igénybejelentő felé (maximum: 5000.-Ft+ÁFA)
Az Ajánlatkérő tárgyalás nélkül bírálja el az ajánlatokat.

Szakmai alkalmasságra vonatkozó előírások, és azok igazolási módjai:

Alkalmatlan az Ajánlattevő, amennyiben az ajánlatkérést megelőző 1 évben nem rendelkezik nem közművel összegyűjtött háztartási szennyvíz begyűjtésére vonatkozó közszolgáltatási szerződéssel, és nem közművel összegyűjtött háztartási szennyvíz begyűjtésére nyilvántartásba vételről szóló határozattal. 

Igazolási módja: 

Az ajánlattevő nevére szóló érvényes és hatályos hatósági határozat másolata, vagy érvényes közszolgáltatási szerződés másolata.
Egyéb információ: 

A közszolgáltatási tevékenység végzésének feltétele a szennyvíztisztító telep üzemeltetője által kiállított befogadó nyilatkozat, és Kunszentmárton város közigazgatási területére szóló a tevékenység végzésére jogosító hatósági döntés megléte.
Az Ajánlattevőnek nyilatkoznia szükséges hogy milyen gépjárműve(kke)l kívánja a szolgáltatást végezni a forgalmi engedély másolatának becsatolásával együtt)
Az Ajánlattevőnek nyilatkoznia szükséges, hogy az ajánlati felhívásban szereplő feltételeket megismerte és elfogadja azokat.
Az Ajánlattevőnek nyilatkoznia szükséges, hogy nem áll végelszámolás alatt, vagy ellene csőd illetve felszámolási eljárás nincsen folyamatban, valamint az általa képviselt gazdálkodó szervezet, vállalkozás a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.
A benyújtott árajánlatnak az érvényességi ideje legalább 60 napnak kell lennie.

· Az ajánlatkérési eljárás eredményéről Kunszentmárton Város Önkormányzatának Képviselő-testülete dönt, szerződéskötésre csak a döntést követően kerülhet sor.

· Az ajánlatkérési eljárásban az Ajánlatkérő az ajánlati felhívásban meghatározott feltételekhez, az Ajánlattevő pedig az ajánlatához van kötve.

Az ajánlatkérő fenntartja a jogát az eljárás indoklás nélküli eredménytelenné nyilvánítására.

Kunszentmárton, 2025. március 27.







Kunszentmárton Város Önkormányzata
Kunszentmárton Város Önkormányzata

5440 Kunszentmárton Köztársaság tér 1.

dr. Szabó Péter polgármester részére

AJÁNLATTÉTELI ADATLAP

Ajánlat tárgya: nem közművel összegyűjtött háztartási szennyvízbegyűjtés közszolgáltatójának kiválasztása 

Ajánlattevő neve (cégnév): 
Képviselője: 

Székhelye: 

Levelezési cím: 

Adószáma/Adóazonosító jel:

Telefon, fax, e-mail cím: 

A közszolgáltatási díj, mint ajánlati ár tekintetében az ajánlat: 

Lakosságtól származó szennyvíz esetén nettó díj:

d) alapdíj:     



Ft/m3
e) szennyvíz fogadási díja:     

Ft/m3
f) vízterhelési díj:    


Ft/m3
Nem lakosságtól származó szennyvíz esetén nettó díj:

d) alapdíj:     



Ft/m3
e) szennyvíz fogadási díja:   

Ft/m3
f) vízterhelési díj:  


Ft/m3
A bejelentett lakossági és közüzemi igényeket, a bejelentéstől számított  _________ időn belül (maximum 7 nap) logisztikai szempontoknak megfelelő sorrendben, a szolgáltatást igénybevevőjével egyeztetetten  tudom a szolgáltatást elvégezni. 

Ugyanazon a napon történő második sikertelen kiszállás után ____________ (maximum: 5000.-Ft+ÁFA) közszolgáltató díjat javaslok felszámolni az igénybejelentő felé. 
Az ajánlatkérésben előírtakat megismertem és elfogadom azokat.

Kijelentem, hogy az általam képviselt gazdasági társaság nem áll végelszámolás alatt, vagy ellene csőd illetve felszámolási eljárás nincsen folyamatban, valamint az általa képviselt gazdálkodó szervezet, vállalkozás a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.
Az árajánlat 60 napig érvényes.

Mellékletek: (kötelezően csatolandó!)

Szakmai alkalmasságot igazoló dokumentumok (referencia) Az ajánlattevő nevére szóló érvényes és hatályos hatósági (katasztrófavédelmi határozat) másolata, vagy érvényes közszolgáltatási szerződés másolata.

Kelt ………………………….




…………………………………………………………….



cégszerű aláírás



Aláíró neve: …………………………….

